El nombre de drets de pagament bàsic assignats serà igual al nombre d'hectàrees admissibles determinades que declari l'agricultor/a en la sol·licitud d'ajuda 2015, amb la limitació individual de no excedir el nombre d'hectàrees admissibles determinades que hagi declarat a l'any 2013.
No obstant això, no es tenen en compte per a l'assignació de drets les superfícies de pastures permanents si la persona declarant no figura en el moment de fer la sol·licitud de la DUN 2015, en el Registre d'explotacions ramaderes (REGA) amb una espècie que pastura.
Les transmissions d'explotacions tramitades a la campanya 2014 i 2015 que suposin una transferència del valor dels corresponents drets de pagament bàsic que s'han d'assignar l'any 2015 comporten la transmissió de la persona cedent a la persona cessionària del nombre d'hectàrees admissibles determinades declarades a la sol·licitud única 2013 corresponent a la part de l'explotació que es transfereix.
S'assigna el nombre de drets d'acord amb la superfície declarada i determinada considerada tenint en compte si l'explotació la formen una única regió o diverses.
La base per al càlcul del valor dels drets de pagament bàsic de cada agricultor/a és la motxilla generada en la campanya 2014, que es compon dels imports, abans de reduccions o exclusions, de:
I també es comptabilitzen a la motxilla 2014:
El càlcul del valor inicial total dels drets de pagament bàsic per cada agricultor/a serà el resultat d'aplicar aproximadament el percentatge fix del 56% als imports que li formen la motxilla 2014.
Una vegada calculat el valor dels drets de pagament bàsic, segons la superfície considerada per al nombre de drets i les regions a què pertany aquesta superfície, es fa el repartiment del valor entre el nombre de drets per regió.
Es poden donar els casos següents:
El repartiment de la motxilla es fa en aquest cas de manera proporcional a la superfície declarada en cada regió; s'aplica prèviament un factor de ponderació a les superfícies segons la seva orientació productiva.
Els factors de ponderació per cada orientació productiva són els següents:
Posteriorment, es calcula el valor unitari inicial de cada dret en cada regió dividint els imports assignats en cada regió pel nombre de drets de pagament bàsic assignats, excloent els assignats a partir de la reserva nacional.
Una vegada calculat el valor inicial dels drets per a l'any 2015, el valor es corregeix d'acord amb el procés de convergència, excloent els drets assignats a partir de la reserva nacional l'any 2015.
L'objectiu és mantenir les rendes actuals de les persones beneficiàries mitjançant una aproximació al valor mitjà del dret de la seva regió, de manera que es limita l'impacte de la reforma a escala individual.
A partir de l'any 2015, s'aplica una convergència al valor dels drets de pagament bàsic cap al valor mitjà regional de l'any 2019 segons els principis següents:
El pas del valor unitari inicial dels drets de pagament bàsic al valor unitari final l'any 2019 s'efectua en cinc etapes iguals, començant l'any 2015.
Els drets de pagament bàsic es classifiquen d'acord amb el seu origen:
i tenen assignada la regió a què pertanyen.
Aquest atribut determina que els drets d'una regió s'han d'utilitzar en superfícies que pertanyin a la mateixa regió.
Cada dret de pagament bàsic s'ha de justificar amb una hectàrea admissible, amb la condició que cada dret únicament pot ser justificat en la regió a què el dret s'ha assignat l'any 2015.
Es considera que s'utilitzen en primer lloc els drets de major import, i entre els drets del mateix import es considera l'ordre d'utilització segons la codificació dels drets.
Si un/a agricultor/a no utilitza els drets durant dos anys consecutius, aquests drets passaran a la reserva nacional.
Quan es demostri que una persona beneficiariària ha creat artificialment les condicions per a l'assignació de drets de pagament bàsic, no se li assignaran drets o aquesta assignació es limitarà.
Els casos que s'estudiaran són:
És l'aplicació en totes aquelles transmissions totals o parcials de l'explotació produïdes a partir de 16 de maig de 2014 que hagin ocasionat un augment del valor dels drets de pagament que s'havien d'assignar a la persona beneficiària, que no s'hauria produït de no haver-se donat la variació de la superfície admissible de l'any 2015 davant la declarada l'any 2014.
Es pot aplicar la clàusula de benefici inesperat en els casos que: